Der findes mange fortællinger om den mægtige kriger Mulan.
Men, forfædre, dette er min fortælling.
Her er hun. Et ungt, grønt skud, -
- der ikke ænser leen.
Hvis I havde en sådan datter, hvis chi, -
- livets umådelige energi, giver mæle i hver en bevægelse, -
- kunne I da nænne at fortælle hende, at kun en søn kan bruge chi?
At en datter risikerer skam, vanære og bortvisning?
Forfædre, det kunne jeg ikke.
Herhen.
Det er den sidste. Forsigtig.
Mulan, lad hønen være. Den skal nok komme tilbage.
Nej!
Det var forhåbentlig ikke din søster.
Mulan, behersk dig!
Mulan, hør nu godt efter.
Mulan, hvad skete der, da du faldt ned fra taget?
Du fløj som en fugl.
Nu ingen panik. Du har en edderkop i håret.
Jeg er bange for edderkopper. Du laver ikke numre med mig, vel?
Tag det roligt. Hvis du sidder helt stille, -
- så kvaser jeg den.
Jeg siger det jo, fordi jeg vil beskytte Mulan.
Mulan er ung. Hun er stadig ved at lære at beherske sig.
Du kommer med undskyldninger for hende.
Mulan er en datter, ikke en søn.
En datters lod er ægteskabet.
Lykken tilsmiler den, der ægter en af vores døtre, også Mulan.
Hvem vil ægte en pige, der render omkring på hustagene efter høns?
Xiu laver aldrig ballade.
Ægteskabsmægleren skal nok finde en god mand til hende.
Det er Mulan, jeg er bekymret for. Folk vil kalde hende en heks.
Du må tage en snak med hende.
Ved du, hvorfor fugl Føniks sidder ved indgangen til helligdommen?
Hun er budbringer for vores forfædre.
Men jeg har ødelagt hende.
Det siges, at fugl Føniks fortæres af flammer -
- og genopstår.
Hun overlever nok en brækket vinge.
Din chi er stærk, Mulan.
Men chi er for krigere, -
- ikke døtre.
Du er snart en ung kvinde, og derfor er det på tide...
at skjule dit talent.
At gøre dets stemme tavs.
Jeg siger det for at beskytte dig.
Det er min opgave.
Din opgave er at kaste ære over familien.
Tror du, du kan det?
SILKEVEJEN, DET NORDVESTLIGE KINA
Rouranere? Umuligt.
Luk porten!
Skyd deres leder!
Du går an.
KEJSERBYEN, DET CENTRALE KINA
Deres Majestæt.
Seks garnisoner langs Silkevejen er faldet i et koordineret angreb.
Al handel er gået i stå.
At lade dette fortsætte kan betyde rigets undergang.
Og mine undersåtter?
De blev slagtet. Soldaten her er den eneste overlevende.
Jeg frygter flere angreb.
Hvem står bag?
Rouranerne, Deres Majestæt.
Deres leder kalder sig Böri Khan.
Jeg har dræbt Böri Khan. - Det er hans søn.
Han har forenet stammerne og genrejst den rouranske hær.
Med forlov, Deres Majestæt...
Sig frem.
Böri Khan har en kvinde med sig.
Hendes chi overgår al forstand. - Hekse er bandlyst her i riget.
Det er forbudt at bruge chi til destruktive formål.
Dog er det hendes evner, der fører rouranerne til sejr.
Hendes garde af skyggekrigere bistår Böri Khan.
Vi er ikke bange for sort magi.
Vi vil udslette rouranerne og deres heks.
Hør min befaling.
Der skal rejses en mægtig hær. Alle familier stiller med én mand.
Vi vil beskytte vort elskede folk -
- og knuse disse mordere.
Send den kejserlige hær af sted.
Dynastiet vil ikke lade sig true.
Hvad bringer du af nyt?
Kejseren sender hæren ud for at beskytte Silkevejen.
Vi vil knuse deres garnisoner, til hæren er tvunget i knæ.
Og så -
- vil kejserbyen ligge åben.
Jeg vil selv slå kejseren ihjel. Du har været nyttig, heks.
Ikke heks. Kriger.
Jeg kunne sønderflå dig, inden du nåede at blinke.
Men du gør det ikke.
Husk på, hvad du ønsker dig.
Et sted, hvor dine kræfter ikke er lagt for had.
Et sted, hvor man accepterer dig, som du er.
Det opnår du ikke uden mig.
Da jeg fandt dig i ødemarken, var du blevet forvist.
En ugleset hund.
Når jeg bestiger tronen, får den hund et hjem.
Vi vil fuldføre det, vi har sat i værk.
Og du skal sørge for, at intet og ingen står i vejen for mig.
Sorte Vind og jeg red om kap med to kaniner. En han og en hun, tror jeg.
Men det er svært at se, når de løber så stærkt.
I morgen vil jeg se, om jeg kan finde dem igen.
Strålende nyt. Ægteskabsmægleren har fundet et lovende parti til dig.
Det er blevet besluttet.
Kom og sæt dig.
Det er det bedste for vores familie.
Ja.
Det er det bedste.
Jeg vil kaste ære over os alle.
Det er en velsignelse at have så smukke kvinders selskab.
Det bliver en skelsættende dag...
Sniksnak, vi må komme til tiden.
Jeg er ved at dø af sult. - Ikke spise, det ødelægger sminken.
En snestorm kunne ikke spolere den.
Xiu, se på mig. Hvad føler jeg? - Aner det ikke.
Præcis.
Her er min triste mine. Her er min nysgerrige mine.
Og nu er jeg forvirret.
Tavs.
Fattet.
Yndefuld.
Elegant.
Ligevægtig. Beleven.
Det er disse kvaliteter, vi ser i en god hustru.
Det er disse kvaliteter, -
- vi ser i Mulan.
Når en hustru tjener sin mand...
skal hun være tavs.
Hun skal være -
- usynlig.
Hun skal være...
Er der noget galt? - Nej, ærede ægteskabsmægler.
Det er bedst, at tepotten...
bliver midt på bordet.
Det forstår jeg godt.
Men jeg synes, tepotten skal blive, hvor den er.
Flyt tepotten, pige.
Familien Hua er vanæret.
De har ikke formået at opdrage deres datter.
Borgere!
Vi bliver angrebet af horder fra nord.
Landet ligger i krig.
Det befales af Hans Majestæt Kejseren, himlens søn, -
- at hver familie skal stille med én våbenfør mand.
Én mand fra hvert hus.
Familien Wáng.
Familien Chin.
Familien Dù.
Familien Hua.
Jeg er Hua Zhou.
Jeg gjorde tjeneste under den sidste krig mod nordlænderne.
Har du ingen søn, der kan kæmpe?
Jeg er velsignet med to døtre. Jeg vil kæmpe.
Nej, du ydmyger ham yderligere.
Har De brug for hjælp? - Nej.
Familien Liu.
Familien Wei.
Du er krigshelt.
Du har allerede bragt så mange ofre.
Foreslår du...
at vores familie skal undlade at adlyde kejserens befaling?
Men hvordan kan du kæmpe ...?
Jeg er faderen.
Det er min plads at høste ære på slagmarken.
Du er datteren!
Kend din plads.
Vi må være tapre. Denne gang vender han ikke tilbage.
Det er smukt.
Et smukt redskab...
til grufuldt arbejde.
Fugl Føniks.
Husker du hende?
Hun har fulgt mig i kamp før, og det skal hun også nu.
Hun vil fortælle vores forfædre, at jeg har været trofast, -
- modig og sanddru.
Gid jeg var modig som dig. - Der findes ikke mod uden frygt.
Jamen... - Du må være modig, Mulan.
For din mors og din søsters skyld.
For min skyld.
Det er min pligt at kæmpe, og det er mig en ære at dø for kejseren.
Hvis jeg var din søn, ville det ikke være nødvendigt.
Der er intet i mit liv, jeg ville have anderledes.
Vi må hellere gå til køjs.
Jeg tager af sted i morgen tidlig.
"Trofast, modig og sanddru."
Mit sværd!
Min rustning! Det er væk! - Hvem kan finde på sådan noget?
Indkaldelsen.
Det var Mulan.
Du må standse hende. Nordlænderne slår hende ihjel.
Hvis jeg afslører hende, slår vore egne hende ihjel.
Forfædre. Ærede Føniks.
Slægtens beskytter, jeg bønfalder dig.
Våg over min datter Mulan.
Hun har begået en stor fejltagelse.
Jeg lærte hende for sent at kende sin plads.
Jeg føjede hende.
Hun er ubekendt med verden.
Med mænd...
og krigens gru.
Og nu er hun i stor fare.
Jeg beder dig, ærede Føniks...
beskyt hende.
Vores sidste æble.
Du har mere brug for det, end jeg har.
Vi burde være fremme nu. Tror du, vi er faret vild?
Fugl Føniks.
Der var mænd fra alle rigets egne.
De forekom hende fremmede og barbariske.
Skulle hun falde i ét med dem, måtte hun blive en af dem.
Jeg hedder Cri-Ket.
Min mor siger, jeg er født under en gunstig måne.
Derfor siger hun, jeg bringer held.
Skal du have en hånd, makker?
Fornærmer du mig igen, får du mit sværd at smage.
Sænk dit sværd. - Eller hvad?
Jeg er jeres overordnede. Klammeri tolereres ikke. Forstået?
Javel, hr. oberst.
Med stemmen, soldat.
Javel, hr. oberst.
Hvad er dit navn?
Hua Jun, hr. oberst. - Er det din families sværd?
Det tilhører min far, Hua Zhou.
Ind på række.
Undskyld, Ling. - Det er ikke morsomt!
Po, grib!
I skulle gøre klar til at bade. - Bade?
I stinker. Og jeg skal bruge en frivillig til at stå vagt i nat.
Mig!
Jeg mener, jeg melder mig frivilligt.
Tyveri. Straffes med døden.
Desertion. Straffes med døden.
Kvinder i lejren eller omgang med kvinder i det hele taget.
Straffes med døden.
Uærlighed. Straffes...
med bortvisning og vanære. Vanære for jer og jeres familie.
Vanære for jeres landsby og vanære for jeres land.
Vi skal gøre jer til mænd, hver og en.
Fyr!
Kun de stærkeste vil nå toppen. Det vil kræve alt, hvad I har i jer.
Armene strakt! Hold dem i skulderhøjde!
Vis viljestyrke!
Ikke stoppe op!
Græder han?
Fyr!
Kom med den!
Longwei. Meld dig på kasernen med det samme.
Med det samme.
Uærlighed. Straffes med bortvisning.
Og vanære.
Vi blev forlovet for 28 dage siden. Hun hedder Li Li.
Hendes hud er hvid som mælk.
Hendes fingre er spinkle som forårsløgets rødder.
Ling er romantiker. - Hendes øjne er som morgendug.
Jeg foretrækker fyldige kvinder. Med kraftige, brede hofter.
Jeg er til kirsebærrøde læber. - Det kommer ikke an på udseendet.
Det kommer an på hendes madlavning.
Lad høre, Hua Jun. Hvordan er din idealkvinde?
Min idealkvinde er modig.
En modig kvinde? - Ja.
Og hun har humor.
Og så er hun intelligent. - Men hvordan ser hun ud?
Modig, morsom, intelligent. Hua Jun beskriver ikke en kvinde.
Han beskriver mig. - Det er i hvert fald ikke dig, Yao.
Ikke dig!
Hua Jun.
Du skal ikke lade dig genere. Især ikke af det asen til Yao.
Er du forlovet, om jeg må spørge?
Nej.
Eller jo, det var jeg.
Så godt som. Det blev ikke til noget.
Du er heldig. Jeg mener...
Hvordan lærer man at tale med en kvinde endsige at være gift med en?
Bare tal med hende, som du taler med mig nu.
Hvis bare det var så nemt.
Hvad hvis hun ikke kan lide mig?
Det kan hun.
Altså, det vil jeg tro. Man ved jo aldrig med kvinder.
Du skulle overveje at tage et bad.
Du stinker, min ven.
Din idiot. Nu kan de alle sammen se det.
Skjul din chi!
Hua Jun!
Hvem kunne have anet det? - Sikke en stridshane.
Du stinker, soldat. - Har du overhovedet været i bad?
Du lugter dårligt.
Hua Jun. Godt, jeg fandt dig.
Langt om længe bliver du ren. 5. bataljon takker dig.
Jeg vil gerne være lidt alene. - Du var helt formidabel i dag.
Jeg vil ikke tale om det. - Hvorfor ikke?
Du holdt dine evner hemmelige i lang tid. Hvad skjuler du ellers?
Ikke noget. Lad mig være i fred.
Vi kom skævt ind på hinanden. Kan vi ikke være venner?
Jeg er ikke din ven.
Nuvel. Men du er min ligemand.
Vi har en fælles fjende, og jeg vil gøre alt for at beskytte de andre.
Vend du mig bare ryggen.
Men når tiden er inde, må du ikke vende dem ryggen.
Velkommen til de 12 stammeledere. Vi nærmer os den endelige sejr.
Snart vil kejserbyen være vores.
Men vi forlader os på en heks.
Hekse er ikke til at stole på. - Hun er ingen trussel.
Stille!
Tag ikke fejl. Heksen tjener mig og dermed os alle sammen.
Hun ved, hvem der er hendes herre.
Tænk på fremtiden.
Dette, mine venner, er blot en forsmag på herlighederne.
Fra kejserbyen vil rigdommene flyde som en brusende flod.
Jeg er ligeglad med rigdomme.
Hvor meget guld kan en nomade bære?
Så vil jeg give jer hævn -
- for de områder, kejserriget tog fra os.
For skammen over den sidste krig. For min far, som kejseren dræbte.
Hvis guld ikke er nok...
vil jeg give jer blod.
Hvæs jeres sværd. Vores tid er kommet.
Så er det på plads. Du er herren, jeg er slaven.
Og det gør du klogt i at huske.
Der, heks. Den næste garnison.
Udslet den.
Hua Jun, du skal stille hos oberst Tung.
Hua Jun, hr. oberst. - Kom ind.
Hua Jun.
Du har holdt noget skjult.
Hr. oberst... - Jeg havde fornemmet det.
Men nu er jeg sikker.
Jeg bærer også på en hemmelighed.
Jeg kender din far. Han var en dygtig soldat.
I dig, Hua Jun, ser jeg skyggen af hans sværd.
Måske er skyggen et åg på dine skuldre.
Lad ikke din fars ry hæmme dig. Du må udvikle dine evner.
Javel.
Din chi er stor, Hua Jun. Hvorfor skjuler du den?
Det ved jeg ikke.
Chi gennemstrømmer universet og alle levende væsener.
Vi fødes alle sammen med den.
Men kun den sanddru kan blive ét med sin chi -
- og blive en stor kriger.
Fredfyldt som en skov, men med et flammende indre.
Rouranerne er talstærke.
De er nådesløse og uforudsigelige.
Men fysisk kraft behøver ikke at blive mødt med tilsvarende kraft.
En kriger giver efter for kraften og omdirigerer den.
En ulempe kan gøres til en fordel.
100 gram kan flytte et halvt ton.
Garnisoner på stribe falder for nordlænderne.
Vi bliver sendt i krig, omend vores træning ikke er afsluttet.
Vi skal forsvare Bjergsteppegarnisonen mod invasionsmagten.
Indtil nu har I været drenge, der legede soldater.
I dag bliver I mænd.
I skal nu aflægge krigerens ed og sværge de tre dyder troskab.
Fjenden besidder ingen af dem, og derfor kan han besejres.
Husk det, når I møder ham på slagmarken.
Træk blank!
Trofast!
Modig!
Sanddru!
Sværd i skede!
Ind!
Oberst Tung, det er Hua Jun. - Kom ind.
Der hviler en byrde på mit hjerte. Jeg er nødt til at gå til bekendelse.
Det angår de tre dyder.
Det er ingen skam at være bange inden et slag.
Det vidner om din ærlighed, at du erkender din tvivl.
Javel, men de andre dyder... - Hua Jun.
Du er en brav mand.
En dag må du tage med mig til min landsby -
- og møde min datter.
Og landsbyens ægteskabsmægler.
Det vil være mig en stor ære.
Jeg glæder mig til at se din far, når du overbringer ham nyheden.
4. bataljon.
Det er Böri Khans værk.
Der er ingen tilbage.
Bjergsteppegarnisonen byder kejserens 5. bataljon velkommen.
Spejdere ved porten!
Böri Khan samler sin hær et halvt dagsridt herfra. De gør klar til kamp.
Vi er i undertal. - Gør klar til belejring!
Den, som åbner spillet, kontrollerer sin fjende.
Vi tager af sted ved daggry.
Er der noget, jeg skal sige til jeres mødre, når I er døde?
Det er ikke morsomt. - Du er måske bange?
Nej.
Hvem ved, hvem der overlever morgendagen?
Måske ses vi aldrig mere.
Min far sagde engang: "Der findes ikke mod uden frygt."
Og hvad så? - Det her er naturligt.
Det føles ikke naturligt.
Hør på mig, alle sammen.
Vi skal nok overleve.
Det garanterer jeg.
For jeg vil beskytte jer.
Vi vil beskytte hinanden. Vi vil kæmpe for hinanden.
Bortset fra dig, Yao. Dig kunne jeg godt selv finde på at slå ihjel.
De har forladt garnisonen. - Det ændrer intet. Planen fortsætter.
Til angreb!
Spydkarle, giv plads!
Bueskytter, klar!
Træk!
Fyr!
Kujonen flygter. Efter dem. - Venstre flanke, til angreb!
Du er en heks. - Er jeg? Hvem er du selv?
Jeg er Hua Jun, soldat i den kejserlige hær.
Løgner.
Dit bedrag gør dig svag.
Det forgifter din chi.
Jeg spørger dig igen: Hvem er du?
Jeg er Hua Jun, soldat i den kejserlige hær.
Så vil du dø forklædt som noget, du ikke er.
Og ganske rigtigt døde Hua Jun.
For ingen løgn kan leve evigt.
Men Mulan...
Mulan overlevede.
"Sanddru."
Heks! Hun er en heks!
Forsvarsformation!
Ikke løbe! Hold formationen!
Lad!
Fyr!
Nej!
Vi dør, hvis vi bliver her!
Fjenden er på bjergkammen! Gør omkring! Fyr!
Vend bliden! Fart på!
Fyr!
Løb!
Cri-Ket!
Løb, løb, løb!
Honghui!
Kom til hægterne, og find jeres kammerater.
Fjenden er besejret.
Sergent Qiang, få samling på tropperne.
Har nogen set Hua Jun?
Har du set Hua Jun?
Hua Jun?
Jeg er Hua Mulan.
Tilgiv mig.
Er han en pige?
Du er en bedrager.
Du har forrådt regimentet.
Du har vanæret familien Hua.
Dit bedrag er min skam.
Hr. oberst, hvilken straf skal bedrageren tildeles?
Bortvisning.
Jeg vil hellere henrettes.
Fra dette øjeblik er du bortvist fra den kejserlige hær.
Hvis du viser dig her igen, -
- vil dit ønske om at blive henrettet blive opfyldt.
Du kan aldrig vende hjem. Din vanære er værre end døden.
Jeg forstår dig.
Jeg var på din alder, da man vendte mig ryggen.
Tror du ikke, jeg længtes efter hæder?
Jeg har levet et liv som udstødt.
Intet fædreland, ingen landsby, ingen familie.
Vi er ens.
Nej. - Jo.
Jo mere styrke jeg viste, jo mere blev jeg kuet.
Ligesom dig.
Du reddede deres liv i dag, og alligevel vendte de dig ryggen.
Du er kun lige begyndt at udvikle dine kræfter.
Slå ind på samme sti som mig. Sammen vil vi stå endnu stærkere.
Du følger en kujon. En leder, der flygter fra kamp.
Böri Khan flygtede ikke fra kampen.
Den kujon vil indtage kejserbyen, og din kejser vil falde.
Det må ikke ske. - Det er allerede ved at ske.
Slut dig til mig.
Så indtager vi vores plads sammen.
Jeg kender min plads.
Og det er min pligt -
- at kæmpe for riget og beskytte kejseren.
Oberst Tung!
Hvad er meningen?
Oberst Tung, kejserens liv er i fare. - Kejseren har aldrig været mere tryg.
Det er det, Böri Khan vil have Dem til at tro.
De må lytte til mig. - Sergent, mit sværd.
Dræb mig bare, men lyt til mig først.
Angrebene på garnisonerne var en afledningsmanøvre.
Khan lokkede hæren til Silkevejen, -
- så han kan indtage kejserbyen og dræbe kejseren.
Böri Khan har så langt et forspring, at hæren ikke kan standse ham.
Men det kan en lille eliteenhed måske.
Med den rette anvendelse...
kan 100 gram flytte et halvt ton.
Kun en tåbe lytter til en, hvis ganske eksistens er løgn.
De ville tro på Hua Jun. Hvorfor ikke på Hua Mulan?
Hun vovede alt ved at afsløre sin sande identitet.
Hun er modigere end nogen mand.
Og hun er den bedste kriger iblandt os.
Jeg tror på Hua Mulan. - Jeg tror på Hua Mulan.
Hua Mulan.
Dine handlinger har kastet skam og vanære over regimentet, -
- over riget og over din familie.
Men din troskab og dit mod kan ikke bestrides.
Du skal føre an, når vi rider mod kejserbyen.
Gør hestene klar.
Deres Majestæt, et ord under fire øjne.
Trods den rouranske hærs nederlag -
- forlyder det, at Böri Khan har infiltreret byen.
Han venter ved det ny palads. Han udfordrer Dem til duel.
Tilkald min garde. Vi rider derhen øjeblikkeligt.
Det er alt for farligt. - Stille!
Mit folk har lidt længe nok. Nu må jeg gribe til handling.
Jeg vil dræbe denne Böri Khan, som jeg dræbte hans far.
Med de bare næver.
Kald alle kejserlige soldater til samling her på pladsen.
Det gælder også alle vagter i tårnene og ved portene.
Hvem skal så beskytte byen?
Betvivler du kejserens visdom?
Naturligvis ikke, hr. kansler. Jeg skal straks sørge for det.
Tiden er inde.
Porten står åben! - Hvorfor er der ingen vagter?
Et baghold! - Beskyt kejseren.
Vig ikke fra hendes side!
Du forventede da vel ikke en fair kamp?
Hvordan har du forledt min kansler? - Det var ikke din kansler.
Nu!
Slut jer til de andre. Indtag byen. Dræb alle kejserlige soldater.
Find kejseren. Vi holder dem stangen.
På gensyn, Honghui.
Løb! Løb!
Skyd slåen for!
Skyd slåen for.
Deres Majestæt, jeg er Hua Mulan fra 5. bataljon. Jeg vil beskytte Dem.
Umuligt.
En kvinde i spidsen for en mands hær.
Hvor er kejseren?
Du havde ret.
Vi er ens. - Der er én forskel.
De accepterer dig, men de vil aldrig acceptere mig.
Du sagde, min rejse var uladsiggørlig.
Men her står jeg som bevis for, at der også er plads til folk som os.
Nej.
Det er for sent for mig.
Du kan stadig tage den retskafne vej.
Det er ikke for sent.
Jeg beder dig.
Jeg har brug for din hjælp.
Hvor er kejseren?
Jeg hører, at paladset opføres til din fars ære.
Og til min fars ære...
skal du dø her.
Eller nærmere brænde op.
Hvem skal nu redde himlens søn? Hvor er kejserrigets sønner?
Det skal jeg sige dig.
Fældet af vores sværd. Gennemboret af vores pile.
Hvem skal redde dig?
Hvad laver du her? - Vi mødte voldsom modstand.
Fra hvem? - En ung kvinde fra en lille landsby.
En pige? - En kvinde. En kriger.
En kvinde står i spidsen for hæren, og hun er ingen ugleset hund.
Du har ført hende hertil.
Indtag din plads...
Mulan.
Pigen, der er kommet for at redde dynastiet.
Rejs dig.
Du er en mægtig kriger. Rejs dig som fugl Føniks.
Kæmp for riget og dets folk.
Rejs dig, soldat.
Fortæl mig dit navn.
Deres Kejserlige Højhed, Hua Mulan.
Hua Mulan, folket skylder dig stor tak.
Jeg skylder dig mit liv.
Som belønning for din indsats -
- tilbyder jeg dig en plads blandt vores ypperste krigere -
- som officer i kejsergarden.
Deres Majestæt.
Jeg er dybt beæret over dette umådelige tilbud.
Men med ydmygeste beklagelse...
må jeg afslå.
Jeg tog hjemmefra i ly af mørket -
- og svigtede min families tillid.
Jeg traf nogle valg, der meget vel kunne vanære dem.
Siden har jeg aflagt ed på -
- at være trofast, modig og sanddru.
For at efterkomme denne ed -
- må jeg vende hjem og forliges med min familie.
Nuvel, Hua Mulan.
Familiepligt er en vigtig dyd.
Du må ikke gå.
Kejseren gav mig lov, men det gør du ikke?
Vi har ikke fået sagt farvel.
Farvel, Honghui.
Vil du stadig ikke tage min hånd?
På gensyn, Hua Mulan.
Mulan er vendt tilbage! Mulan!
Mulan?
Mor! Mulan!
Jeg har så meget at spørge dig om. - Fortæl mig om dig selv først.
Jeg er blevet forlovet. - Hvordan er han?
Han er pæn og lidt genert, men ikke bange for edderkopper.
Tilgiv mig, far.
Jeg stjal din hest.
Jeg stjal dit sværd og din rustning.
Og sværdet har jeg mistet.
Sværdet er forsvundet.
Nu forstår jeg, hvor meget det sværd betyder for dig.
Det er min datter, der betyder alt for mig.
Og det er mig, der bør undskylde.
Det var min tåbelige stolthed, der drev dig bort.
En kriger genkender en anden.
Du var der altid, -
- men nu ser jeg dig for første gang.
Goddag, gamle ven.
Tung Yong.
Det er mig en ære at modtage dig og kejsergarden.
Men hvis du er kommet for at straffe Mulan, -
- bliver det over mit lig.
Det bliver vist ikke nødvendigt.
På befaling af Hans Kejserlige Højhed -
- overrækker vi denne gave til Hua Mulan.
Hun har reddet dynastiet.
Hele riget står i gæld til hende.
Hun har kastet ære over sine forfædre, -
- sin familie, sin landsby og sit land.
Som det anstår sig for en stor kriger, prydes sværdet af dydens søjler.
Trofast, modig, sanddru.
Hvad er det for en fjerde dyd? - Læs den højt, Mulan.
"Familiepligt."
Du kaster ære over os alle.
Kejseren tilbyder dig atter en plads blandt landets ypperste krigere -
- som officer i kejsergarden.
Han afventer din beslutning.
Det grønne skud er vokset op til himlen, -
- og hendes forfædre hylder hende i himmeriges haller.
Pigen blev soldat. Soldaten blev leder.
Og lederen...
blev en legende.
Oversættelse: Henrik Thøgersen Scandinavian Text Service